
Către,

Comisia pentru administraţie publică, 
amenajarea  teritoriului şi echilibru ecologic
AVIZ

asupra proiectului de Lege privind protecţia mediului 

prin intermediul dreptului penal

În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere şi avizare, în procedură de urgenţă, cu proiectul de Lege privind protecţia mediului prin intermediul dreptului penal,  transmis cu adresa nr. PL.x 876 din  21 decembrie 2010  şi înregistrat sub nr.24/890/22.12.2010.


Potrivit prevederilor art.75 din Constituţia României, republicată, şi ale art.92 alin.(9) pct.2 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.


Consiliul Legislativ, cu avizul nr.1195/06.10.2010, a avizat favorabil proiectul de lege sus menţionat.

Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de Lege privind protecţia mediului prin intermediul dreptului penal, în şedinţa din 2 februarie 2011. 

Faţă de cele de mai sus, membrii comisiei au hotărât în unanimitate avizarea favorabilă a proiectului de Lege privind protecţia mediului prin intermediul dreptului penal.

 În raport cu obiectul şi conţinutul său, proiectul de lege face parte din categoria legilor organice.

           PREŞEDINTE, 

    Dr. ing. Stelian FUIA

